Nudism (naturism, vabakehakultuur, gümnosoofia) pärineb sajandialguse Saksamaalt. Esimest korda on nudismi põhimõtted kokku võetud kunstnik Richard Ungevitteri raamatus "Katmatus". Ilmselt tekkis nudism alternatiivina riiete abil keha piinamise (korsettide), päevitamise ebasündsaks kuulutamise, tänapäeva arusaamade järgi paksus rõivastuses suplemise ja kõige muu taolise vastu. Umbes samal ajal Ungevitteri raamatu ilmumisega hakati nudismi ka praktikas viljelema. Paralleelselt  Ungevitteriga, kelle ümber kogunes põhiliselt nudistlikult mõtlev intelligents, tegeles nudismiga ka keegi Zeemann, kes organiseeris nudistlikke lõbustusasutusi.